CELEX: 62009TJ0081
Language: mt
Date: 2011-07-13
Title: Sentenza tal-Qorti Ġenerali (is-Sitt Awla) tat-13 ta' Lulju 2011.#ir-Repubblika Ellenika vs Il-Kummissjoni Ewropea.#FEŻR - Tnaqqis fl-għajnuna finanzjarja - Programm operattiv li jaqa' taħt l-objettiv 1 (1994-1999), 'Aċċessibbiltà u Toroq Prinċipali' fil-Greċja - Delega tal-obbligi awżiljarji mill-Kummissjoni lil terzi - Sigriet professjonali - Rata tal-korrezzjoni finanzjarja - Marġni ta' diskrezzjoni tal-Kummissjoni - Stħarriġ ġudizzjarju.#Kawża T-81/09.

Sentenza tal-Qorti Ġenerali (Is-Sitt Awla) tat-13 ta’ Lulju 2011 – Il-Greċja vs Il-Kummissjoni 
      (Kawża T-81/09)
      “FEŻR – Tnaqqis fl-għajnuna finanzjarja – Programm operattiv li jaqa’ taħt l-objettiv 1 (1994-1999), ‘Aċċessibbiltà u Toroq Prinċipali’ fil-Greċja – Delega tal-obbligi awżiljarji mill-Kummissjoni lil terzi – Sigriet professjonali – Rata tal-korrezzjoni finanzjarja – Marġni ta’ diskrezzjoni tal-Kummissjoni – Stħarriġ ġudizzjarju”
      1.                     Koeżjoni ekonomika u soċjali - Għajnuna strutturali - Finanzjament mill-Unjoni - Setgħat ta’ kontroll u ta’ verifika fuq il-post
            tal-Kummissjoni - Possibbiltà, għall-Kummissjoni, li tqabbad entitajiet privati sabiex iwettqu dan il-kontroll - Limiti (Regolamenti
            tal-Kunsill Nru 4253/88 u Nru 1605/2002, Artikoli 54 u 57; Regolament tal-Kummissjoni Nru 2064/97, Artikolu 12) (ara l-punti 25, 26, 31)
      2.                     Atti tal-istituzzjonijiet - Motivazzjoni - Obbligu - Portata - Deċiżjoni tal-Kummissjoni li tordna ħlas lura parzjali ta’
            għajnuna finanzjarja - Riferiment għal rapport ta’ verifika mibgħut lill-benefiċjarju - Ammissibbiltà (Artikolu 253 KE) (ara
            l-punti 41, 42)
      3.                     Koeżjoni ekonomika u soċjali - Għajnuna strutturali - Finanzjament mill-Unjoni - Verifika fid-dettall mill-awtoritajiet nazzjonali
            tal-osservanza tal-obbligi finanzjarji tal-benefiċjarji ta’ għajnuna - Dikjarazzjoni dwar ir-regolarità tal-infiq stabbilita
            minn dipartiment indipendenti mid-dipartiment eżekuttiv - Dikjarazzjoni li tikkostitwixxi prova ċentrali u affidabbli - Obbligu
            tal-Kummissjoni li twettaq investigazzjoni ġdida - Assenza (Regolament tal-Kunsill Nru 4253/88, Artikoli 23 u 24(2); Regolament
            tal-Kummissjoni Nru 2064/97, Artikolu 8) (ara l-punti 58, 59)
      4.                     Koeżjoni ekonomika u soċjali - Għajnuna strutturali - Finanzjament mill-Unjoni - Ħlas ta’ għajnuna finanzjarja - Kundizzjoni
            - Osservanza tal-obbligi tal-benefiċjarju ta’ għajnuna - Obbligu tal-Kummissjoni li twettaq reviżjoni tal-kontribuzzjoni mill-Unjoni
            fil-każ li ma tiġix osservata parti mill-obbligi tal-benefiċjarju - Portata u limiti (Regolament tal-Kunsill Nru 4253/88,
            Artikoli 23 u 24; Regolament tal-Kummissjoni Nru 2064/97) (ara l-punti 63, 64, 68, 96)
      5.                     Approssimazzjoni tal-liġijiet - Proċeduri għall-għoti ta’ kuntratti pubbliċi – Kundizzjonijiet u modalitajiet għall-għoti
            ta’ kuntratti - Emenda mill-awtorità kontraenti matul il-proċedura - Ksur tal-prinċipju ta’ ugwaljanza fit-trattament tal-offerenti
            u tal-obbligu ta’ trasparenza (ara l-punti 104-108)
      6.                     Koeżjoni ekonomika u soċjali - Għajnuna strutturali – Finanzjament mill-Unjoni - Tnaqqis ta’ għajnuna finanzjarja minħabba
            irregolaritajiet – Determinazzjoni tar-rata tal-korrezzjoni finanzjarja - Setgħa diskrezzjonali tal-Kummissjoni - Limiti -
            Stħarriġ ġudizzjarju (ara l-punt 142)
      Suġġett 
      
         
               Talba għall-annullament tad-Deċiżjoni tal-Kummissjoni C (2008) 8573, tal-15 ta’ Diċembru 2008, dwar it-tnaqqis fl-għajnuna
                  finanzjarja tal-Fond Ewropew għall-Iżvilupp Reġjonali (FEŻR) mogħtija lill-Greċja, li tammonta għal EUR 30 104 470.47, favur
                  il-Programm operattiv “Aċċessibbiltà u Toroq Prinċipali”, permezz tad-Deċiżjoni tal-Kummissjoni C (94) 3579, tas-16 ta’ Diċembru 1994,
                  li tapprova l-għajnuna tal-FEŻR. 
               
            Dispożittiv  
      
         
                  1)
               
               
                  
               
               
                  	Id-Deċiżjoni tal-Kummissjoni C (2008) 8573, tal-15 ta’ Diċembru 2008, rigward it-tnaqqis tal-għajnuna finanzjarja tal-Fond
                     Ewropew għall-Iżvilupp Reġjonali (FEŻR) mogħtija lill-Greċja hija annullata sa fejn tipprevedi, minn naħa, korrezzjoni tal-ammont
                     ta’ EUR 506 303 fir-rigward tal-proġett “Isthmos – Galota” u, minn naħa l-oħra, korrezzjoni tal-ammont ta’ EUR 684 343 fir-rigward
                     tal-proġett “Carrefour de Polymylos (kuntratt 928)”. 
                  
               
            
         
                  2)
               
               
                  
               
               
                  	Il-kumplament tar-rikors huwa miċħud. 
               
            
         
                  3)
               
               
                  
               
               
                  	Ir-Repubblika Ellenika għandha tbati l-ispejjeż tagħha stess u 80 % tal-ispejjeż sostnuti mill-Kummissjoni Ewropea.
               
            
         
                  4)
               
               
                  
               
               
                  	Il-Kummissjoni għandha tbati 20 % tal-ispejjeż tagħha stess.